
[bookmark: _Hlk173154062]VBE MOKINIŲ PASIEKIMŲ PATIKRINIMŲ UŽDUOČIŲ RENGIMO SISTEMOS, APIMANČIOS UŽDUOČIŲ PARENGIMĄ, IŠBANDYMĄ IR KOKYBĖS UŽTIKRINIMĄ, SUKŪRIMO PASLAUGŲ PIRKIMO TECHNINĖ SPECIFIKACIJA

1. BENDROJI INFORMACIJA
1.1. Perkančioji organizacija: Nacionalinė švietimo agentūra (toliau – PO).
1.2. Informacija apie projektą: Projektas „Mokytis padedančio pasiekimų ir pažangos vertinimo stiprinimas“ Nr. 10-062-P-0001 (toliau – Projektas) įgyvendinamas pagal 2024 m. liepos 31 d. Centrinės projektų valdymo agentūros ir Nacionalinės švietimo agentūros pasirašytą sutartį Nr. PPS-240. Pagrindiniai projekto taikiniai – inovatyvių formuojamojo vertinimo įrankių praktinis išbandymas ugdymo procese, kokybės parametrų diegimas į apibendrinamojo vertinimo procedūras ir tarptautinis bendradarbiavimas kuriant užduočių išteklius, grįstus testavimo teorijos metodologija. Siekiant stiprinti mokytis padedančio pasiekimų ir pažangos vertinimą diegiant atnaujintas ugdymo programas, telkiant pagalbą mokytojui, tobulinti užduočių rengimo ir jų atlikčių vertinimo kompetencijas, planuojamas daugiapakopis išorinio mokinių pasiekimų vertinimo vidurinio ugdymo užduočių ir vertinimo instrukcijų parengimas. Veiklos tikslinė grupė – pedagoginiai darbuotojai (išskyrus aukštųjų mokyklų darbuotojus), Nacionalinės švietimo agentūros darbuotojai, kiti švietimo sistemos specialistai.
1.3. Pirkimo tikslas – sukurti mokinių pasiekimų patikrinimų užduočių rengimo sistemą, apimančią valstybinių brandos egzaminų (toliau – VBE) užduočių parengimą, išbandymą ir kokybės užtikrinimą (toliau – Modelis). 
1.4. Modelį turi sudaryti šios pagrindinės dalys:
1.4.1. [bookmark: _Hlk196751563]mokinių pasiekimų patikrinimų užduočių rengimo sistemos Lietuvoje analizė (toliau – Situacijos analizė) ir Europos šalių valstybinių brandos egzaminų (VBE) organizavimo ir užduočių rengimo sistemų analizė (toliau – Lyginamoji analizė);
1.4.2. Rekomenduojamą Modelį su įgyvendinimo rekomendacijomis (toliau – rekomenduojamas Modelis) ir jo diegimo planą (toliau – Planas);
1.4.3. užduočių kokybės užtikrinimo metodika (toliau – Metodika).
1.5. Pirkimas į dalis neskaidomas, nes perkamos vieno vientiso modelio (sistemos) sukūrimo paslaugos; paslaugas sudarančios dalys yra tarpusavyje glaudžiai susijusios. Pirkimo neskaidymas yra pagrįstas poreikiu racionaliai ir efektyviai įsigyti kokybiškas paslaugas.
1.6. Vykdomas žalias pirkimas. Perkama tik nematerialaus pobūdžio (intelektinė) paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

2. BENDRIEJI REIKALAVIMAI

2.1. Paslaugų teikėjas (toliau – Teikėjas) privalo užtikrinti konfidencialumą visą Sutarties vykdymo laikotarpį, ir po Sutarties pasibaigimo, kol bus organizuojami valstybiniai brandos egzaminai. Konfidencialia informacija laikomas Sutarties rezultatas sukurtas paslaugos vykdymo metu, tai yra Modelis ir Modelio aprašas. Paslaugų teikėjas neturi teisės viešinti ar kitokiu būdu atskleisti ar perduoti tretiesiems asmenims, išskyrus šiame punkte numatytą atvejį, Sutarties vykdymo metu sužinotos ar jam perduotos informacijos ir (ar) duomenų, taip pat neturi teisės Sutarčiai vykdyti gautą informaciją ir (ar) duomenis naudoti asmeniniams ar trečiųjų asmenų poreikiams. Visa PO Teikėjui suteikta informacija ir (ar) duomenys arba vykdant Sutartį sužinota informacija ir (ar) duomenys laikomi konfidencialiais. Šiame punkte numatyti konfidencialumo įsipareigojimai netaikomi Sutarties vykdymo metu sužinotą informaciją ir (ar) duomenis atskleidžiant, kai jos atskleidimo pareiga numatyta Lietuvos Respublikos teisės aktuose.
2.2. Teikėjas turi užtikrinti asmenų, dalyvaujančių veiklose, asmens duomenų saugą pagal Bendrojo duomenų apsaugos reglamento reikalavimus (Europos Parlamento ir Tarybos 2016 m. balandžio 27 d. reglamentas (ES) 2016/679 „Dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB“).
2.3. Teikėjas turi užtikrinti informacijos saugumo reikalavimus pagal galiojančius teisės aktus.
2.4. Teikėjas turi užtikrinti ES investicijų komunikacijos ir matomumo reikalavimus. Lietuvos parengtas planas priimtas 2021 m. liepos 28 d. Europos Tarybos sprendimu. Turi būti užtikrinamas ES emblemos panaudojimas „ES emblemos naudojimas vykdant 2021–2027 m. ES programas“: https://2021.esinvesticijos.lt/dokumentai/es-emblemos-naudojimas-vykdant-2021-2027-m-es.
2.5. Dėl tekstinės, vaizdo, garso medžiagos, kuriais naudotasi, autorių teisių atsako Teikėjas. Vadovaujamasi patvirtintu Lietuvos Respublikos švietimo, mokslo ir sporto ministro 2019 m. birželio 26 d. įsakymu Nr. V-755 (Lietuvos Respublikos švietimo, mokslo ir sporto ministro 2022 m. gegužės 25 d. įsakymo Nr. V-836 redakcija). Teikiant paslaugas, už panaudotos vaizdinės, tekstinės ir garsinės medžiagos, dizainų, patentų, prekių pavadinimų, ženklų ir žymų, programinio kodo, kompiuterių ir programinės įrangos, sąsajų, kitų autorinių, gretutinių ar pramoninių teisių objektų atitinkamų teisių, reikiamų leidimų, licencijų, ir kitų reikiamų teisių gavimą atsako Teikėjas. PO gali reikalauti Teikėjo pateikti įrodymų dėl reikiamų leidimų licencijų ir kitų teisių, reikalingų Paslaugoms teikti ir (ar) sukurtiems kūriniams naudoti, gavimo.
2.6. Visi Sutarties vykdymo metu užfiksuoti paslaugos teikimo rezultatai ir su jais susijusios teisės, įgytos vykdant Sutartį, įskaitant visas Lietuvos Respublikos autorių teisių ir gretutinių teisių įstatymo 15 str. nurodytas autorines turtines ir kitas intelektinės ar pramoninės nuosavybės teises, išskyrus asmenines neturtines teises į intelektinės veiklos rezultatus, – PO nuosavybė, kurią PO gali naudoti, publikuoti, perleisti, adaptuoti ar perduoti, kaip mano esant tinkama, be jokių geografinių ar kitų apribojimų. Be išankstinio raštiško PO sutikimo Teikėjas negali publikuoti straipsnių apie paslaugas ir (ar) atskleisti iš PO gautos informacijos. Teikėjas garantuoja nuostolių atlyginimą PO dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekės pavadinimų ar prekės ženklų naudojimo, išskyrus atvejus, jei toks pažeidimas įvyktų dėl PO kaltės.
2.7. Rengiant Modelį turi būti laikomasi horizontaliųjų principų, ES pagrindinių teisių chartijos, Jungtinių Tautų neįgaliųjų teisių konvencijos nuostatų, užtikrinant lygias galimybes ir nediskriminavimą bei universalaus dizaino principų laikymąsi.
2.8. Rengiant Modelį turi būti remiamasi šiais dokumentais, kurie, Teikėjui paprašius, pateikiami pasirašius Sutartį: Valstybinių brandos egzaminų organizavimo ir vykdymo tvarkos aprašas, patvirtintas Lietuvos Respublikos švietimo, mokslo ir sporto ministro 2023 m. rugsėjo 11 d. įsakymu Nr. V-1187 „Dėl Valstybinių brandos egzaminų organizavimo ir vykdymo tvarkos aprašo patvirtinimo“ (aktuali redakcija); Valstybinių brandos egzaminų užduočių rengimo režimo ir kokybės procedūrų aprašas; Priešmokyklinio, pradinio, pagrindinio ir vidurinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“; Kalbų valstybinių brandos egzaminų užduočių aprašas, Matematikos, gamtos mokslų dalykų, informatikos ir inžinerinių technologijų valstybinių brandos egzaminų užduočių aprašas ir Visuomeninio ugdymo dalykų valstybinių brandos egzaminų užduočių aprašas patvirtinti Nacionalinės švietimo agentūros direktoriaus 2024 m. spalio 23 d. įsakymu Nr. VK-909 (aktuali redakcija).
2.9. Modelis turi būti parengtas taisyklinga lietuvių arba anglų kalba, laikantis bendrinės kalbos reikalavimų.

3. BENDRA INFORMACIJA APIE PIRKIMO KONTEKSTĄ

3.1. Vidurinio ugdymo išoriniai mokinių pasiekimų patikrinimai yra integrali Lietuvos švietimo sistemos dalis. Jie naudojami įvertinti mokinių pasiekimus, baigiant vidurinio ugdymo programą, o mokinio valstybinių brandos egzaminų (toliau – VBE) įvertinimai yra naudojami skaičiuojant konkursinį balą į aukštesnės pakopos ugdymo įstaigas Lietuvoje. Dėl VBE rezultatų reikšmingumo ir jų pagrindu apibrėžiamų galimybių tęsti mokymąsi aukštesnėje pakopoje, vidurinio ugdymo išorinių mokinių pasiekimų patikrinimų organizavimo skaidrumas, procesų aiškumas, VBE užduočių kokybės užtikrinimas yra itin svarbūs sklandžiam sistemos funkcionavimui bei bendram visuomenės interesui. 
3.2. Lietuvoje dabartinė institucinė sąranga tokia, kad su VBE susiję procesai yra koncentruoti iš esmės vienoje institucijoje – Nacionalinėje švietimo agentūroje (toliau – NŠA), viename departamente. Nepaisant sukauptų ekspertinių žinių, apibrėžtų atsakomybių ir įsipareigojimų, NŠA susiduria su vidinių žmogiškųjų resursų pakankamumo iššūkiu ir turi didelę administracinę (viešųjų pirkimų organizavimo) naštą, todėl nukenčia su užduočių rengimo turiniu susijusios funkcijos.
3.3. Pažymėtina ir tai, kad pagal esamą tvarką visų mokomųjų dalykų VBE užduotis tvirtina NŠA vadovas. Nėra instituciškai įtvirtintos praktikos, kai tvirtinant užduotis įtraukiamos kitos susijusios institucijos. Tai leistų NŠA pasidalyti atsakomybę tvirtinant VBE užduotis, padėtų užtikrinti VBE užduočių kokybę bei stiprintų visuomenės pasitikėjimą VBE. 
3.4. Šiuo metu VBE užduotys parengiamos beveik per vienerius metus (įskaitant ir paslaugos pirkimo procedūras), tačiau norint užtikrinti jų kokybę, yra reikalingos papildomos kokybę užtikrinančios procedūros ir atitinkami instrumentai (pvz., organizuojami kuriamų užduočių išbandymai, rezultatų norminimo, kompensavimo dėl populiacijos skirtumų mechanizmas, kuriame numatyti įrankiai jam realizuoti). Šių procedūrų diegimas – tai ilgesnis nei vieneri ar dveji metai užduočių rengimo ciklas. 
3.5. Užduočių rengėjai yra dar viena VBE iššūkių sritis – egzaminų užduočių rengėjai dirba tik apibrėžtą laiko tarpą, o jų paslaugos yra perkamos viešųjų pirkimų būdu. Dėl ribotos užduočių rengėjų pasiūlos, užduočių rengėjų grupes dažniausiai sudaro po 2 žmones. Be to, šiuo metu nėra galimybės į užduočių rengimą įtraukti baigiamųjų klasių mokytojų, nes užduotys skelbiamos tais pačiais metais ir kyla rizika dėl užduočių konfidencialumo užtikrinimo. Pailginus užduočių rengimo ciklą ir sudarius galimybę į užduočių rengimą įtraukti III ir IV gimnazijos klasės mokinius mokančius mokytojus, būtų sudaromos prielaidos spręsti potencialių užduočių rengėjų pasiūlos problemą. 

4. SPECIALIEJI REIKALAVIMAI MODELIO PARENGIMUI 

4.1. [bookmark: _Hlk191317353]Teikėjas privalo parengti Modelio aprašą, kuriame turi būti: aptarta jo paskirtis, tikslai, paaiškinta Modelio aprašo struktūra, pristatytos turinio dalys (t.y. Situacijos analizė, Lyginamoji analizė, rekomenduojamas Modelis, Planas, Metodika).
4.2. Teikėjas privalo parengti su mokinių pasiekimų patikrinimų užduočių parengimu ir jų kokybės užtikrinimu susijusių procesų situacijos Lietuvoje analizę (Situacijos analizė). Analizėje dėmesį skiriant struktūrai, procesams, komandai ir suinteresuotųjų šalių vaidmenims), išskiriant privalumus ir trūkumus, pasiūlant tobulintinas sritis, procesus. Taip pat turi būti atsižvelgiama, kad dalis egzamino užduočių Lietuvoje yra skaitmeninės. Turi būti įvertinama užduočių kokybės užtikrinimo specifika.
4.3. Teikėjas atsižvelgdamas į identifikuotas problemines sritis Lietuvoje, turi atlikti Lyginamąją analizę ir pristatyti mokinių pasiekimų patikrinimų užduočių rengimo modelių, apimančių užduočių išbandymą ir kokybės užtikrinimą, praktiką. Turi būti skiriamas dėmesys 4 Europos šalims. Atrenkant užsienio šalis, turi būti užtikrinamas regioninis įvairumas (pvz. Šiaurės Europa, Pietų Europa, Vidurio ir (ar) Rytų Europa, Vakarų Europa) ir skirtingų valstybinių brandos egzaminų (VBE) organizavimo ir užduočių rengimo sistemų įvertinimas.  
4.4. Lyginamojoje analizėje  Teikėjas turi privalo įvertinti ir pagrįsti kiekvienos pristatomos egzaminų sistemos privalumus, trūkumus (ypatingą dėmesį skiriant bendrai pristatomos praktikos koncepcijai, etapams, procesams, jų dalyviams, procesų ir etapų trukmei, apimčiai, išsidėstymui per kalendorinius metus bei dirbtinio intelekto integravimui į procesus), bei pateikti argumentuotą rekomendaciją ir privalo pateikti tinkamiausią mokinių pasiekimų patikrinimų užduočių parengimo ir jų kokybės užtikrinimo variantą Lietuvai. Rekomenduojamas Modelis turi padėti paprastai, aiškiai, skaidriai užtikrinti mokinių pasiekimų patikrinimų užduočių rengimą.  
4.5. Teikėjas turi parengti rekomenduojamą Modelį. Modelis turi būti parengtas tokiu detalumo lygiu, kad jis galėtų būti tiesiogiai taikomas PO veikloje. Jame turi būti pristatytas ir aprašytas rekomenduojamo Modelio daugiapakopis užduočių rengimo ciklas, jo etapai ir sudedamosios dalys, kiekvieno iš jų trukmė ir apimtys, kokybės užtikrinimo procesai ir jų nauda, pagrindinės daugiapakopio užduočių rengimo ciklo rizikos, kurias reikia suvaldyti.  
4.6. [bookmark: _Hlk191324624]Rekomenduojamame Modelyje turi būti aprašyta ir detaliai paaiškinta optimali daugiapakopio užduočių rengimo ciklo organizacinė struktūra: vaidmenys, atsakomybės, atskaitomybė (pvz. koordinatoriai, užduočių rengėjai, psichometrai, vertintojai ir administracinis personalas). Jei siūlomame Modelyje atsiranda kitos naujos pareigybės ar reikalingos išorinės struktūros, kurių šiuo metu nėra PO, Teikėjas privalo aprašyti jų funkcijas. Taip pat pateiktas privalumų ir trūkumų palyginimas perkant užduočių rengimo paslaugas viešųjų pirkimų būdu. 
4.7. Rekomenduojamame Modelyje privalo būti išsamiai aprašyti užduočių banko formavimo principai, procedūros, nurodytos procedūrose dalyvaujančiųjų atsakomybės, sprendimų priėmimo procesas dėl užduočių įtraukimo į užduočių banką. Aprašant banko formavimo principus įtraukiama ir išsamiai pristatomi metaduomenų standartai, versijavimas, nuolatinis užduočių atnaujinimo ciklas, saugumo užtikrinimas ir psichometrinė informacija. 
4.8. Rekomenduojamame Modelyje turi būti įvertinamas dirbtinio intelekto technologijų integravimas užduočių rengimo cikle ir galimi su tuo susiję procesų pritaikymai. 
4.9. [bookmark: _Hlk191325631]Rengdamas rekomenduojamą Modelį Lietuvai Teikėjas privalo pateikti Modelio diegimo planą (toliau – Planą), jame turi būti atsižvelgiama į šiuos reikalavimus:
4.9.1. Plane turi būti nurodyta, kokius konkrečius žingsnius turėtų atlikti ir sprendimus turėtų priimti atsakingos institucijos, kad Modelis būtų įveiklintas.
4.9.2. Plane turi būti aprašyta, kaip turėtų būti perskirstytos funkcijos, užduotys NŠA tarp atskirų jos padalinių (ir / ar kitų institucijų, pvz., ŠMSM, dalykų mokytojų asociacijos, ekspertų tarybos), numatant žmogiškųjų resursų apimtis ir atitinkamą abipusį koordinavimo mechanizmą, atsakomybes;
4.9.3. pateikdamas Planą Teikėjas privalo atsižvelgti į mokinių pasiekimų patikrinimų užduočių rengimą (įskaitant išbandymą, kokybės užtikrinimą) šiuo metu reglamentuojančius dokumentus ir Plane aiškiai nurodyti, kurie dokumentai (teisės aktai) ir kaip turėtų būti keičiami, norint pereiti prie rekomenduojamo Modelio. 
4.9.4. Plane turi būti nurodytos jo įgyvendinimo rizikos ir kokias problemas išsprendžiame, įgyvendinant Planą;
4.9.5. Plane Teikėjas turi pateikti detalų ir aiškiai parengtą Plano įgyvendinimo kalendorių. 
4.9.6. Plane taip pat turi būti įtrauktas ir detaliai pristatytas reikalingų finansų išteklių paskaičiavimas. 
4.10. Teikėjas privalo parengti Modelio metodinę dalį – Užduočių kokybės užtikrinimo metodiką (Metodika). Metodikoje pristatomi ir detaliai aprašomi užduočių išbandymui ir užduočių kokybės užtikrinimui siūlomi naudoti metodai. Metodikoje: 
4.10.1. turi būti atsižvelgta, kad metodai padėtų sukonstruoti validžias, įvairaus tipo, mokinių pasiekimus padedančias įvertinti užduotis, atsižvelgiant į Lietuvos bendrąsias programas, egzaminų vykdymo tvarką, mokinių įvairovę (įskaitant specialiųjų ugdymosi poreikių mokinius), šalies kultūrinį kontekstą;
4.10.2. turi būti atsižvelgta, kad dalis egzamino užduočių Lietuvoje yra skaitmeninės ir įvertinama galima kokybės užtikrinimo specifika; 
4.10.3. siūlomi kokybės užtikrinimo metodai turi būti pritaikyti Lietuvos kontekstui ir pagrįsti Situacijos analizės bei Lyginamosios analizės rezultatais.
4.10.4. Metodikoje privalo būti detaliai aprašytas užduočių išbandymo (pilotavimo) procesas, apimantis imčių parinkimą, testavimo organizavimą, duomenų rinkimą ir analizę, sprendimų dėl užduočių tinkamumo kriterijus bei pakartotinio testavimo logiką.
4.10.5. turi būti pristatyti rekomenduojamų metodų užduočių ir testų rengimui paskirtis, reikalingos taikymo sąlygos, apribojimai, dalykinės rekomendacijos (klasikinės testų teorijos, moderniosios testų teorijos (item response theory), automatinio vertinimo, adaptyvus vertinimas, vertinimas panaudojant dirbtinį intelektą).
4.10.6. detaliai ir išsamiai pristatyti renkami statistiniai parametrai, jų paskirtis, duomenų šaltiniai, jų skaičiavimams naudotini instrumentai. Pristatant statistinius parametrus pateikiamas ir paaiškinamas jų apskaičiavimas atsižvelgiant į PO naudojamas statistinės / matematinės analizės programas, ar nurodant kitas, taip pat ir atviro kodo, nemokamas statistinės analizės programas. Pateikiamos rekomendacijos jų patikimumui įvertinti bei interpretuoti;
4.10.7. pateikti ir pristatyti konkretūs surinktų duomenų ir jų analizės rezultatų ataskaitų formų pavyzdžiai ir (ar) ruošiniai (šablonai).
4.10.8. taip pat turi būti aprašomas ir šių metodų įgyvendinimo procesas bei organizavimas PO. 
4.11. Prieš rengdamas Modelį Teikėjas privalo pateikti PO pirminę Modelio koncepciją (toliau – Modelio koncepcija). Joje turi būti:
4.11.1. pristatoma, kokiais būdais ir kokia su Lietuvos egzaminų kontekstu susijusi informacija bus renkama atliekant Situacijos analizę;
4.11.2. pateiktos pirminės išvados ir apibendrinimai apie siūlomas Lyginamojoje analizėje nagrinėti 4 Europos šalių valstybinių brandos egzaminų (VBE) organizavimo ir užduočių rengimo sistemas. Pateiktas pagrindimas, kokios sistemos patirtimi bus siūloma remtis rengiant rekomenduojamą Modelį; 
4.11.3. rekomenduojamo Modelio daliai pateikiamas vieno pasirinkto užduočių parengimo ir jų kokybės užtikrinimo etapo organizavimo ir koordinavimo aprašymo pavyzdys, aptariant atsakomybes procesą prižiūrintiems asmenims (institucijoms), žmogiškuosius išteklius ir kitą svarbią procesui informaciją.
4.11.4. būsimos Metodikos daliai pateikiamas ir aprašomas ne mažiau nei vienas užduočių išbandymo ir kokybės užtikrinimo metodo, statistinių parametrų, skaičiavimų, naudojamų instrumentų pavyzdys. Pateikiamas jų aktualumo, naudingumo pagrindimas.

5. BENDRIEJI REIKALAVIMAI 

5.1. Parengtame Modelyje turi būti nurodytas PO vykdomo projekto pavadinimas – „Mokytis padedančio pasiekimų ir pažangos vertinimo stiprinimas“, naudojami privalomi viešinimo ženklai: Europos Sąjungos emblema su teiginiu: „Finansuoja Europos Sąjunga“ (toliau – ženklas), PO logotipas, pateikiamas interneto svetainėje https://www.nsa.smm.lt/apie-nsa/nsa-logotipas/, Lietuvos Respublikos švietimo, mokslo ir sporto ministerijos logotipas, pateikiamas interneto svetainėje https://smsm.lrv.lt/lt/administracine-informacija/ministerijos-logotipas. 
5.2. Galutinis Modelio variantas pateikiamas PO sumaketuotas ir suredaguotas ir įkeltas į PO nurodytą aplinką.
5.3. Teikėjas privalo pasirūpinti visais reikalingais įkėlimui į nurodytą aplinką dokumentais, jei tokių bus prašoma.
5.4. Reikalavimai Modelio skaitmeniniam dizainui:
5.4.1. turi būti suderintas su PO;
5.4.2. turinio išdėstymas turi leisti vartotojui lengvai ir patogiai orientuotis ir atliepti universalaus dizaino reikalavimus šrifto dydžiui, teksto išdėstymui bei spalvinei gamai, tačiau neturi trukdyti darbui su medžiaga;
5.4.3. turinys ir teksto šriftas turi atitikti suderintą su PO dizainą, būti lengvai įskaitomas tiek kompiuterio ekrane, tiek išmaniuosiuose įrenginiuose;
5.4.4. Modelyje turi būti naudojami kokybiški vaizdiniai ir grafiniai elementai, vizualizacijos: ne mažiau kaip vienas grafinis / vaizdinis ar kitas elementas kiekviename puslapyje ir turi derėti su turinio tematika.
5.5. Modelis turi būti pateiktas taisyklinga lietuvių arba anglų kalba, .pdf ir .docx formatu, tvarkingai sumaketuotas ir suredaguotas, „Times New Roman“ 12 dydžio šriftu bei naudojant 1,5 intervalą tarp eilučių, standartinėmis paraštėmis. Turi turėti antraštinį lapą, turinį ir visas kitas leidinio dalis, nurodytas 4.1 papunktyje bei atitikti 4 ir 5 skyriaus reikalavimus.
5.6. Modelį turi sudaryti įvadinė dalis, dėstomoji dalis pagal teminius skyrius, apibendrinimas, priedai, sąvokų žodynas bei naudotos literatūros ir šaltinių sąrašas ir  antraštinis lapas, antraštė, turinys. Dėstomoji dalis turi sudaryti ne mažiau kaip 80 proc. visos Modelio apimties. 
5.7. Modelio apibendrinime turi būti pateikta trumpa ir draugiška skaitytojui atmintinė. Pateiktos Modelio įgyvendinimo rekomendacijos, apibendrinamosios išvados bei kita aktuali informacija. Modelyje turi būti naudojamos schemos, infografikai, leidžiantys vizualiai pristatyti Modelio esmę. 
5.8. Rengiant Modelio koncepciją pateikiami iliustracijų, schemų ar kitos vaizdinės medžiagos pavyzdžiai, kurie bus naudojami rengiant Modelį. Koncepcijos apimtis ne mažiau kaip 12 A4 formato lapų, laikantis 4 ir 5 skyriuje nurodytų reikalavimų.

6. PASLAUGŲ TEIKIMO REIKALAVIMAI

6.1. Modelio rengimo metu Teikėjas konsultuojasi su PO nurodytais darbuotojais (pvz., su PO Pasiekimų departamento darbuotojais organizuoja apskrituosius stalus, dirbtuves ar fokus grupes, kurių metu tikslinasi esamą užduočių rengimo ir kokybės užtikrinimo praktiką, PO poreikius ir problemines sritis, į konsultacijas įtraukiant procesuose dalyvaujančias šalis ir (ar) jų atstovus). Konsultacijos vykdomos PO patalpose arba nurodytoje virtualioje aplinkoje.
6.2. Teikėjas reguliariai (bent kartą per mėnesį) organizuoja susitikimus su PO nurodytais darbuotojais (Pasiekimų departamento darbuotojais) ir jiems pristato pažangą rengiant dokumentus. Teikėjas privalo atsižvelgti į PO teikiamą grįžtamąjį ryšį susitikimų metu. Susitikimai vykdomi nuotoliu arba PO patalpose.
6.3. Teikėjas privalo organizuoti informacinius dalykinius susitikimus apie Modelį PO nurodytiems darbuotojams (Pasiekimų departamento darbuotojai) ir suinteresuotoms šalims. Susitikimai organizuojami nuosekliai kiekviename dokumentų rengimo etape: 
6.3.1. Modelio koncepcija
6.3.2. Situacijos analizė (1-asis projektas)
6.3.3. Situacijos analizė (2-asis projektas)
6.3.4. Situacijos analizė (galutinė versija)
6.3.5. Lyginamoji analizė kartu su rekomendacija ir pasiūlytu tinkamiausiu mokinių pasiekimų patikrinimų užduočių parengimo ir jų kokybės užtikrinimo variantu Lietuvai (1-asis projektas)
6.3.6. Lyginamoji analizė kartu su rekomendacija ir pasiūlytu tinkamiausiu mokinių pasiekimų patikrinimų užduočių parengimo ir jų kokybės užtikrinimo variantu Lietuvai (2-asis projektas)
6.3.7. Lyginamoji analizė kartu su rekomendacija ir pasiūlytu tinkamiausiu mokinių pasiekimų patikrinimų užduočių parengimo ir jų kokybės užtikrinimo variantu Lietuvai (galutinė versija)
6.3.8. Rekomenduojamas Modelis, Planas ir Metodika (1-asis projektas)
6.3.9. Rekomenduojamas Modelis, Planas ir Metodika (2-asis projektas)
6.3.10. Rekomenduojamas Modelis, Planas ir Metodika (galutinė versija)
6.4. Kiekviena tarpinė ir galutinė versija turi būti pristatoma suinteresuotosioms šalims diskusijoms (ne mažiau kaip 1–2 susitikimai kiekvienai dokumento versijai). Pristatymai turi būti parengti lietuvių arba anglų kalbomis.

7. PASLAUGŲ TEIKIMO TERMINAI

7.1. Paslaugų teikimo trukmė 15 mėn. Paslaugų teikimo grafiko suderinimas ir tvirtinimas: 
7.1.1. Teikėjas per 3 darbo dienas po Sutarties pasirašymo surengia bendrą susitikimą su PO, kuriame susitaria dėl teikiamų paslaugų ir atsakingo asmens paskyrimo, su kuriuo bus derinamos visos paslaugų teikimo procedūros. 
7.1.2. Teikėjas po susitikimo per 3 darbo dienas privalo parengti paslaugų teikimo grafiką ir jį pateikti PO. Grafike suplanuojami darbai ir terminai, planuojami galimi susitikimai su PO (kontaktiniu ir (arba) nuotoliniu būdais). Grafiką tvirtina PO per 2 darbo dienas. PO pateikus pastabas, Teikėjas pakoreguoja grafiką pagal pateiktus pastebėjimus per 2 darbo dienas ir pateikia ją PO galutiniam tvirtinimui. Ne daugiau kaip 2 koregavimai.
7.2. Modelio koncepcijos parengimas ir suderinimas su PO: 
7.2.1. Teikėjas turi parengti ir pateikti Modelio koncepciją, ne vėliau kaip per  1 mėn. po Sutarties pasirašymo.
7.2.2. Teikėjas turi Modelio koncepciją pristatyti PO nurodytiems darbuotojams ir per 3 darbo dienas surinkti jų siūlymus bei pastabas ir (arba) patvirtinimą, kad ji parengta tinkamai. 
7.2.3. PO pateikus pastabas, Teikėjas pakoreguoja Modelio koncepciją pagal pateiktus pastebėjimus per 3 darbo dienas ir pateikia ją PO galutiniam tvirtinimui. PO Modelio koncepciją patvirtina per 3 darbo dienas. Jei PO nepatvirtina pataisyto varianto ir sugrąžina jį pakartotiniam taisymui, Teikėjas Modelio koncepciją turi pakoreguoti per 3 darbo dienas. Ne daugiau kaip 2 koregavimai.
7.3. Situacijos analizės parengimas ir suderinimas su PO:
7.3.1. Teikėjas turi parengti ir pateikti galutinę Situacijos analizę, ne vėliau kaip per 1,5 mėn. po Modelio koncepcijos patvirtinimo. Rengiant Situacijos analizę Teikėjas pateikia 1 ir 2 Situacijos analizės projekto versijas. 
7.3.2. Teikėjas turi Situacijos analizę (bei tarpines versijas) pristatyti PO nurodytiems darbuotojams ir per 3 darbo dienas surinkti jų siūlymus bei pastabas ir (arba) patvirtinimą, kad ji parengta tinkamai. 
7.3.3. PO pateikus pastabas galutinei versijai, Teikėjas pakoreguoja Situacijos analizę pagal pateiktus pastebėjimus per 3 darbo dienas ir pateikia ją PO galutiniam tvirtinimui. PO Situacijos analizę patvirtina per 3 darbo dienas. Jei PO nepatvirtina pataisyto varianto ir sugrąžina jį pakartotiniam taisymui, Teikėjas Situacijos analizę turi pakoreguoti per 3 darbo dienas. Ne daugiau kaip 2 koregavimai.
7.4. Lyginamosios analizės parengimas ir suderinimas su PO:
7.4.1. Teikėjas turi parengti ir pateikti galutinę Lyginamosios analizę, ne vėliau kaip per  4 mėn. po Situacijos analizės patvirtinimo. Rengiant Lyginamąją analizę Teikėjas pateikia 1 ir 2 projekto versijas. 
7.4.2. Teikėjas turi Lyginamąją analizę (bei tarpines versijas) pristatyti PO nurodytiems darbuotojams ir per 3 darbo dienas surinkti jų siūlymus bei pastabas ir (arba) patvirtinimą, kad ji parengta tinkamai. 
7.4.3. PO pateikus pastabas galutinei versijai, Teikėjas pakoreguoja Lyginamąją analizę pagal pateiktus pastebėjimus per 3 darbo dienas ir pateikia ją PO galutiniam tvirtinimui. PO Lyginamąją analizę patvirtina per 3 darbo dienas. Jei PO nepatvirtina pataisyto varianto ir sugrąžina jį pakartotiniam taisymui, Teikėjas Lyginamąją analizę turi pakoreguoti per 3 darbo dienas. Ne daugiau kaip 2 koregavimai. 
7.5. Rekomenduojamo Modelio, Plano ir Metodikos parengimas ir suderinimas su PO: 
7.5.1. Teikėjas turi parengti ir pateikti galutinę Rekomenduojamo Modelio, Plano ir Metodikos versiją, ne vėliau kaip per 6,5 mėn. po Lyginamosios analizės patvirtinimo. Rengiant rekomenduojamą Modelį, Planą ir Metodiką Teikėjas pateikia 1 ir 2 projekto versijas.  
7.5.2. Teikėjas turi rekomenduojamą Modelį ir Metodiką (bei tarpines versijas) pristatyti PO nurodytiems darbuotojams ir per 3 darbo dienas surinkti jų siūlymus bei pastabas ir (arba) patvirtinimą, kad jos parengta tinkamai. 
7.5.3. PO pateikus pastabas galutinei versijai, Teikėjas pakoreguoja rekomenduojamą Modelį ir Metodiką pagal pateiktus pastebėjimus per 3 darbo dienas ir pateikia ją PO galutiniam tvirtinimui. PO rekomenduojamą Modelį, Planą ir Metodiką patvirtina per 3 darbo dienas. Jei PO nepatvirtina pataisyto varianto ir sugrąžina jį pakartotiniam taisymui, Teikėjas rekomenduojamą Modelį ir Metodiką turi pakoreguoti per 3 darbo dienas. Ne daugiau kaip 2 koregavimai.  
7.6. Teikėjas atsako už turinio kokybę, įskaitant dalykinį tikslumą, atitiktį teisės aktams ir šios techninės specifikacijos reikalavimams. 
7.7. Paslaugos turi būti teikiamos visą Sutarties galiojimo laikotarpį.

7.8. Rezultatų pateikimo tvarka: kiekvieno punkto rezultatai pateikiami projekto Sutartyje nurodytam asmeniui, atsakingam už Sutarties vykdymą. 
7.9. Teikėjui apmokama dalimis:  20 proc. Sutarties vertės Teikėjui parengus ir PO patvirtinus Modelio koncepciją, Situacijos analizę bei pristatymų suinteresuotoms šalims įvykdymą; 25 proc. Sutarties vertės Teikėjui parengus ir PO patvirtinus Lyginamosios analizės galutinę versiją bei pristatymų suinteresuotoms šalims įvykdymą; 25 proc. Sutarties vertės Teikėjui parengus ir PO patvirtinus Rekomenduojamo Modelio, Plano ir Metodikos 2-ojo projekto bei pristatymų suinteresuotoms šalims įvykdymą; 30 proc. Sutarties vertės Teikėjui suteikus visas paslaugas, numatytas Sutartyje ir PO patvirtinus apie jų įvykdymą.
7.10. Nukrypti įgyvendinant visus paslaugos terminus nurodytus 7.7. punkte (bendrai) galima ne daugiau nei 1 savaite. Paslaugų teikimo grafikas PO iniciatyva darbų eigoje gali būti koreguojamas. 
7.11. Paslaugų teikimo trukmė gali būti pratęsiama ne daugiau kaip 3 mėn., jei yra pratęsiama Projekto „Mokytis padedančio pasiekimų ir pažangos vertinimo stiprinimas“ Nr. 10-062-P-0001 įgyvendinimo sutartis.

